
ТЕСКЕМЕ


2017-жылдын «14» ноябры		№ 160			Москва шаары

Евразия экономикалык комиссиясынын Кеңешинин «Евразия экономикалык бирлигине мүчө мамлекеттердин артыкчылыктуу тармактарынын биргелешип өндүргөн продукциясын үчүнчү өлкөлөрдүн рыногуна өткөрүү боюнча чаралар жөнүндө» сунуштамасынын долбоору тууралуу

1. Евразия экономикалык комиссиясынын Кеңешинин «Евразия экономикалык бирлигине мүчө мамлекеттердин артыкчылыктуу тармактарынын биргелешип өндүргөн продукциясын үчүнчү өлкөлөрдүн рыногуна өткөрүү боюнча чаралар жөнүндө» сунуштамасынын долбоору (тиркелет) бекитилсин жана Евразия экономикалык комиссиясынын Кеңешине кароо үчүн берилсин.
2. Ушул тескеме Евразия экономикалык бирлигинин расмий сайтында жарыяланган датадан тартып 30 календарлык күн өткөндөн кийин күчүнө кирет.

Евразия экономикалык комиссиясынын
Коллегиясынын төрагасы							Т. Саркисян

ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ


СУНУШТАМА


20   -жылдын «   »				№ 					шаары

Евразия экономикалык бирлигине мүчө мамлекеттердин артыкчылыктуу тармактарынын биргелешип өндүргөн продукциясын үчүнчү өлкөлөрдүн рыногуна өткөрүү боюнча чаралар жөнүндө

Евразия экономикалык комиссиясынын Кеңеши Евразия экономикалык комиссиясынын Кеңешинин 2016-жылдын 17-мартындагы №17 чечими менен бекитилген Евразия экономикалык бирлигинин алкагындагы Өнөр жай кызматташтыгынын негизги багыттарын ишке ашыруу боюнча актыларды жана иш-чараларды иштеп чыгуу планынын 20-пунктун ишке ашыруу максатында, Евразия өкмөттөр аралык кеңешинин 2015-жылдын 8-сентябрындагы №9 чечими менен бекитилген Евразия экономикалык бирлигинин алкагындагы Өнөр жай кызматташтыгынын негизги багыттарынын (мындан ары – негизги багыттар) 4.3-пунктуна, Өнөр жай кызматташтыгы жөнүндө Протоколдун (Евразия экономикалык бирлиги жөнүндө 2014-жылдын 29-майындагы келишимге карата №27 тиркеме) 2-пунктунун 2-пунктчасына ылайык,
алардын артыкчылыгы Негизги багыттарга карата №1 тиркемеге ылайык аныкталган Евразия экономикалык бирлигине мүчө мамлекеттердин өнөр жай тармактарындагы өнөр жай кызматташтыгын өнүктүрүү үчүн, мындай тармактардын продукциясын үчүнчү өлкөлөрдүн рынокторуна өткөрүү боюнча чараларды кабыл алуу үчүн шарттарды түзүп берүүнүн маанилүүлүгүн эске алуу менен,
ушул Сунуштама Евразия экономикалык бирлигинин расмий сайтында жарыяланган датадан тартып мүчө мамлекеттерге төмөнкүлөрдү сунуш кылат:
1. Евразия экономикалык комиссиясынын координациясы алдында “биргеликте өндүрүлгөн продукция” деген түшүнүктү үчүнчү өлкөлөрдүн рынокторуна артыкчылыктуу тармактардын продукциясын өткөрүү үчүн аныктасын.
2. Үчүнчү өлкөлөрдүн рынокторуна артыкчылыктуу тармактардын продукциясын өткөрүү боюнча боюнча иш-чараларды пландоодо жана ишке ашырууда тизмек тиркемеге ылайык эске алынсын.
3. 2018-жылдын 1-июнуна чейин Евразия экономикалык комиссиясына ушул Сунуштаманы ишке ашыруу боюнча сунуштар жиберилсин. 

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз
Республикасынан
	Россия
Федерациясынан





	В. Габриелян
	В. Матюшевский
	А. Мамин
	Т. Абдыгулов
	И. Шувалов

Евразия экономикалык
комиссиясынын Кеңешинин 

Евразия экономикалык бирлигине мүчө мамлекеттердин артыкчылыктуу тармактарынын биргелешип өндүргөн продукциясын үчүнчү өлкөлөрдүн рыногуна өткөрүү боюнча иш-чаралардын
ТИЗМЕГИ

1. Евразия экономикалык бирлигине мүчө мамлекеттерди (мындан ары тиешелүү түрдө – мүчө мамлекеттер, Бирлик) өнүктүрүү институттары, өнүгүүнүн эл аралык банктары менен биргеликте Дүйнөлүк соода уюмунун ченемдерине жана эрежелерине шайкеш келген финансылык колдоо, финансылык кызмат көрсөтүүлөрдүн жеткиликтүүлүгүн камсыз кылуу чараларын, ошондой эле мүчө мамлекеттердин артыкчылыктуу тармактарынын биргелешип өндүрүлгөн продукциясын (мындар ары - продукция) үчүнчү өлкөлөрдүн рынокторуна өткөрүүгө, ага кошо мындай продукцияны өндүрүүчүлөргө төмөнкүлөр менен байланышкан чыгымдардын бөлүгүн компенсациялоо жөнүндө маселени иштеп чыгууга байланыштуу финансылык эмес колдоо чараларын кеңейтүү механизмдерин иштеп чыгуу:
экспортко багытталган продукцияны иштеп чыгуу боюнча илимий-изилдөө жана тажрыйба-конструкциялоо иштерине;
экспортко багытталган продукцияны өндүрүү үчүн насыялар боюнча пайыздык коюмдарга;
эл аралык стандарттардын негизинде сапатты башкаруунун алдыңкы методикаларынын жана системаларынын продукциясын өндүрүшкө киргизүүгө;
көргөзмө-жарманкелик жана экспозициялык ишке катышууга.
2. Үчүнчү өлкөлөрдүн аймактарында, анын ичинде, бир жагынан - Бирлик менен мүчө мамлекеттердин жана экинчи жагынан - үчүнчү өлкөлөрдүн ортосунда эркин соода зонасын, биргелешкен инфратүзүмдү (чогултуучу өндүрүш, сервистик тейлөө, соода үйлөрү кооперациясын жана өнөр жай кызматташтыгын өнүктүрүү жагынан алганда перспективалуу) түзүү жөнүндө макулдашуу түзүлгөн же түзүү пландаштырылган маселени иштеп чыгуу.
3. Үчүнчү өлкөлөрдүн рынокторуна продукцияны жеткирип берүүнү оптималдаштыруу үчүн Мүчө мамлекеттердин транспорттук-логистикалык жана порттук инфратүзүмүн пайдалануу мүмкүнчүлүгүн иштеп чыгуу.
4. Бирликтин бажы аймагында биргелешкен сыноо лабораторияларын жана борборлорун түзүү, үчүнчү өлкөлөрдөгү продукциянын шайкеш келишин тастыктоого көмөк көрсөтүү максатында сыноо лабораториялары жана борборлору менен кызматташтыкты өнүктүрүү мүмкүнчүлүгүн аныктоо.
5. Экспортту колдоо боюнча кызмат көрсөтүүлөргө ыйгарым укуктуу мүчө мамлекеттердин уюмдарынын, мүчө мамлекеттердин үчүнчү өлкөлөрдөгү соода өкүлчүлүктөрүнүн катышуусунда продукцияны өндүрүүчүлөрдү маалыматтык-консультациялык колдоо чөйрөсүндөгү өз ара аракеттенүү, анын ичинде төмөнкүлөргө анализ жүргүзүү механизмдерин аныктоо:
үчүнчү өлкөлөрдүн перспективалуу рынокторуна (рыноктун дараметин жана максаттуу кардарларын баалоо), үчүнчү өлкөлөрдүн мыйзамдарынын ташып кирүүчү продукцияга карата талаптарына (тастыктамалоого, лицензиялоого карата талаптар, ташып кирүүчү бажы алымдарынын өлчөмү, мүмкүн болгон тыюу салуулар жана чектөөлөр);
жаңы азыктарды чыгаруу жана жаңы рынокторду өздөштүрүү максаттарында улуттук өндүрүүчүлөрдү кошумча нарктын эл аралык чынжырчасына кошуу үчүн перспективалуу багыттарды аныктоо максатында Бирликтин жалпы рыногуна анализ жүргүзүү.
